Кудымкар

**Кудымкар** — Перем ладорись Коми кытшын кар, Коми кытшлӧн . 

Öні карыс лыддисьö торья асвеськöтлан öн — **Кудымкар **, этася карыс лоö Кудымкар район понда веськöтлан .

Кудымкар куйлӧ Перемсянь 201 км ылынаын, Коми кытш лунвылын, Иньва ю кыкнан ладорын да мымдакӧ Кува ю уссёын. Карыс дорӧт мунӧ автомагистраль Гайна—Менделеева. 

Карыс 25,3 км² ыжда, олӧны татӧн 30,7 сюрс морт (2010).

## История

Отир пондӧмась овны ӧння Кудымкар местаын важынся каддэзсянь. 1472' годӧ энія муэз ӧтлаын Ыджыт Перемкӧт пырӧмась Мӧсква кипод увтӧ. 

Медодз Кудымкарсӧ (Кудымкор) казьтылӧма И. И. Яхонтов 1579' воын, сэк татӧн олӧмась пӧ 11 айка морт да вӧлі сизим горт. В 1609 годӧ Кудымкар гӧгӧр эм ни аслас кытш, кытчӧ пырӧмась нёль грезд. XVII векӧ Кудымкар лоас Иньва ладор понда шӧрин туйӧ. 1623' воын М. Кайсаров гижӧтан небоггез сьӧрті Кудымкарыт — погост, кӧда кипод увтӧ пырӧны 11 грезд да 13 починок. 

1833' годӧ Кудымкар посадас официальнӧя осьтӧмась Строгановвез вотчиналӧн Иньва дача понда кытшӧн веськӧтлан, а 1837' годӧ татчӧ лӧсьӧтӧмась стан приставлісь патера. 1850' воын Н. А. Рогов сьӧрті посадас вӧлі 100 горт, кытӧн олӧмась 700 морт. 

Кува да Иньва юэзлӧн ӧтлаасьӧм мecтаын бытшӧмa пукcьӧмa посад строитсис да паськаліс. Строитчӧмыс нуӧтcиc C.В. Строганова грaфинялӧн accямa плaн cьӧpті, кытӧн бaитcиc и Иньвa ю весьтӧт пос строитӧм йылісь, кӧда народас шусис «софийскӧйӧн». Ӧнӧдз важ Кудымкар мыгӧрын кокнита казясьӧны веськыт туйез, кӧдна аркмӧтӧны кварталлэз, да изісь керӧм вичку гӧгӧрись медӧшрӧт отаин, кӧда вылын чулaвліcӧ быдкодь вeжaлуннэз.

1908' годӧ Кудымкарын олӧмась 1192 морт. Татӧн пукаліс Перем губерняись Совкар уездлӧн 3-ӧт стан вылын юралісь. Этія станӧ пырлӧма ӧння Кудымкар район да ордча муэз ӧння Юсьва да Карагай районнэзісь. 

Кудымкарын сія кадӧ вӧлі нёлькласса велӧтчанін, земство осьтлӧма тодиль школа и нывкаэз понда. Уджалӧмась библиотека, больнича да ветеринар пункт, челядь понда юрсюянін, богодельня. Кува ю вылын керӧмась пором да сувтӧтӧмась мельнича. Карын поздісис вӧрвидзан контора, потребитіссезлӧн котыр. Год вылас куимись чулӧтлӧмась ярманкаэз, быд недель осьтлӧмась базар. 1909' годӧ татчӧ лӧсьӧтӧмась пошта-телеграф юкӧт. 

Советтэз дырни Кудымкар пондіс быдмыны чожажык. 1931' годӧ посад туйӧ сія лоис карокӧн, а 1938' воын сійӧ керисӧ карӧн.

Кудымкарас пондісӧ уджавны: 1927' годӧ педагогика сьӧрті велӧтчанін (медодз техникум), 1929' годӧ вӧртехникум (медодз техникумлӧн юкӧт), 1930' годӧ му-видз уджалӧм сьӧрті техникум, 1930' жӧ годӧ медицина сьӧрті велӧтчанін (перво фельдшер-акушеррез понда школа); война бӧрын Кудымкарас осьтісӧ техника профессияэзӧ велӧтан кынымкӧ керку. 

1920' воэз помын – 1930' воэз одзза джынын татӧн осьтӧны неыджыт уджаиннэз отир олан да кӧзяйство понда товаррез лэдзӧм могись: чугункисьтан да дорсян, пууджалан да лёнвесӧтан, кучик-кӧмкӧт, кирпич, ви, тракмав-патока, пӧжасэз, быдкодь юаннэз лэдзан. Зораммӧма и изан удж: Юринаын лӧсьӧтісӧ элеватор да няньзавод. 1936' годӧ Кудымкарын оссьӧ трест Комипермлес, кӧда бердын 1937' годӧ лӧсьӧтӧны механика дзоньталан медшӧрӧт мастерскӧйез (сэсся лоисӧ заводӧн). 1931-1934' воэз сьӧрна нюжӧтісӧ кӧдзаӧсь автотуй Менделеева—Кудымкар, кӧда пыр Коми кытшсяняс позис петны кӧрт туй дорӧ.

## Янсалӧм

Кудымкарись юкӧттэз:
* Восточка
* Заболотнӧй (Нюрсай), Иньва да Кува коласын, кар шӧринсянь рытвылӧ.
* Интернатовскӧй, кар шӧринсянь ойвылӧ 
* Кирзавод, кар шӧринсянь ойвыв-асыввылӧ.
* Климова, кар шӧринсянь асыввылӧ.
* Мирнӧй, кар лунвылын 
* Пилич, Кува шульга ладорын, кар шӧринсянь ойвыв-рытвылӧ.
* Шӧрин (Центр)
* Юрина, Иньва веськыт ладорын, кар шӧринсянь лунвылӧ.

## Туйез да туйколассэз

Кудымкарын öні лыддьöны 183 туй :

	

Туйезся Кудымкарын эм 20 туйколас

	
 
## Отир
2010 во пондӧтчан кежӧ Кудымкарын олісӧ 30,7 сюрс морт. 2002' вося гижӧтӧм коста 64 % оліссез коласын вӧліӧ комиӧсь, 33 % рочӧсь. Но карын унажыксӧ чулӧтӧны берсясӧ роч кыв вылын. 

Оліссезлӧн лыд, сюрс морт 

## Пассэз

Кудымкарлӧн вужпас да дӧрапас вачкисьӧны ӧтамӧд вылӧ, кыкнан вылас гӧрд ош оськалӧ чочком ыб кузя. Вевдӧрас веськытланись пельӧсын ӧшалӧ лӧз коми перна.

## Экономика
Медыджыт берся керӧтан уджаиннэз: ОАО «Молоко» (йӧв продуктаэз) да яйкомбинат, кӧдна мылькйӧн кайӧны мӧдік уджаиннэз коасын лэдзӧмыс дон сьӧрті. Ӧтлаын нянь, сёян да фруктаэз лэдзан комбинаттэзкӧт нія сетӧны Кудымкарын лэдзӧмись 2/3 (сьӧмӧн кӧ лыддьыны). 

1990' воэзӧдз медыджыт уджаинӧн вӧлі Электромеханика сьӧрті завод (Перемись приборкеран ӧтувтчӧмлӧн филиал). Уджалісӧ заводас 1,2 сюрс морт – Кудымкар индустрияын уджаліссезісь куимӧт тор. Сэсся заводсӧ пӧдналӧмась, а отирсӧ чапкӧмась ӧтӧрӧ.

Кудымкарӧ электровын локтӧ Перемсянь кык ЛЭП-110 сьӧрті, сэсся сійӧ иньдӧтӧны Коми кытш районнэзӧ.

### Транспорт

Коми кытшись асторья автомобиллезісь кумимӧт торыс - кудымкарсалӧн.

Пассажиррезӧс карын кыскалӧ Кудымкарись ПАТП. Автобуссэс ветлӧны сэтшӧм маршруттэз кузя:

 

## Велӧтан
Кудымкарын уджалӧны вит шӧрӧт школа, кык лицей, челядь понда кужӧттэз сьӧрті школа. 

### Школаэз
* Школа №1 (шöрин)
* Школа №2 (шöрин)
* Школа №3 (шöрин)
* Школа №5 (Пиличын)
* Школа №8 (Юринаын)

Тодильнöй шöрöт велöтан керкуэз

* Кудымкарись педагогика сьöртi колледж
* Кудымкарись медицина сьöртi училище
* Кудымкарись вöртехникум
* Кудымкарись му-видз уджалан сьöртi техникум
* Профессия велöтöм сьöртi пондöтчан лицей № 1"
* Профессия велöтöм сьöртi пондöтчан лицей № 2"

### Наука да вылын школа
* Кудымкарын Канлöн удмурт университетсянь филиал

1988' воын РАН УрО-лӧн Коми туялан шӧринсянь Кудымкарас осьтісӧ Перем коми отир олан туялӧм сьӧрті юкӧт, кытӧн туялӧны коми Пармаись кыв, литература, фольклор, археология, этнография да история. Ӧні юкӧтсӧ вуджӧтӧмась Перем кипод увтӧ. 

## Культура

Кудымкарын эмӧсь культура керкуэз кыка, сизим клуб, паськытэкрана Кинотеатр «Комсомолец», культура да шоччисян парк (И. Я. Кривощёков нима); неважын лӧсьӧтӧмась Культура шӧрин, кытӧн эм ыджыт видзӧтан зал, уна быдкодь жыррез кужӧттэз зорӧтісь отир понда.

* Перем коми асладор музей (П. И. Субботин-Пермяк нима)
* Перем коми отир театр (М. Горькӧй нима)
* Перем коми войтырлӧн медшӧрӧт библиотека (М. П. Лихачёв нима)
* Перем коми челядь понда медшӧрӧт библиотека (А. Н. Зубов нима)
* Субботин-Пермяклӧн керку-музей
* Информационöй методическöй центр
* Коми-пермяцкöй этнокультурнöй центр
* Челядь понда центр "Енöшка"

## Спорт
Челядь да томмез понда спорт школаын чеччалӧны трамплиннэз йылісь (лямпа трамплиннэза комплекс), котрасьӧны лямпаэз вылын, вермасьӧны самбоӧн да боксӧн, занимайтчӧны кокнит (стадион «Парма») да сьӧкыт атлетикаӧн, зорӧтӧм и мӧдпӧлӧс спортыс. 2008' воын карын осьтісӧ бассейн.

## Лысин видзан
Кудымкырын уджалӧны сэтшӧм лысин видзаніннэз:
* кытш понда больнича 
* кар понда поликлиника
* пиньвеськӧтан поликлиника
* синвеськӧтан диспансер
* туберкулёзвеськӧтан диспансер
* кучик да венерология сьӧрті диспансер
* физкультура сьӧрті диспансер
* инькаэз понда консультация
* челядь понда консультация
* кытш понда санитария-эпидемиология сьӧрті поз 
* кар понда санитария-эпидемиология сьӧрті поз 
 
## Медиа
1992' годӧ Кудымкар гӧгӧрись радио- и телеыстаннэз под вылын пондіс уджавны телерадиокомитет. Ӧні быдӧс Перем кипод увтын.

### Газетаэз
* Парма
* Парма-Новости
* Городская газета
* Иньвенскӧй край
* Кама кытшын

### Радио
* 1458 (СВ, Егва 7 кВт) ВГТРК Радио России, Пермская ГТРК Т7 
* 66,41 ВГТРК Радио Юность
* 67,19 ВГТРК Радио России, Пермскӧй ГТРК Т7 
* 67,97 ВГТРК Радио Орфей
* 69,23 ВГТРК Радио Маяк
* 100,9 Радио Союз FM, Уралсвязьинформ

### Телеканаллэз
* 03 Первӧй канал
* 06 ВГТРК Культура, Euronews, Пермскӧй ГТРК Т7 
* 11 ВГТРК Россия, Пермскӧй ГТРК Т7 
* 25 5-ӧт канал Санкт-Петербург
* 32 НТВ
* 49 ВГТРК Спорт

## Сингажӧтаннэз

Эмӧсь архитектура казьмӧтаннэз – Строгановлӧн кӧркӧся контора да Микола вичку (XVIII век).
 
## Гора нима отир
* В. В. Климов
* И. Я. Кривощёков
* М. П. Лихачёв
* П. И. Субботин-Пермяк
* Ф. Г. Тараканов
* А. И. Теплоухов

## Ыстісяннэз

 
## Ӧшмӧссэз
* «Парма-Новости» газеталӧн сайт 
* Кудымкар да Коми кытш понда портал
* Кудымкар да Коми кытш понда форум
* Кудымкарись веськӧтланлӧн сайт
* Кудымкарись да Коми кытшись сайттэз йылісь
* Кудымкар «Мой город» энциклопедияын